อำเภอเมืองเพชรบูรณ์

**เมืองเพชรบูรณ์** เป็นอำเภอหนึ่งของจังหวัดเพชรบูรณ์

## ที่ตั้งและอาณาเขต
อำเภอเมืองเพชรบูรณ์ตั้งอยู่ทางตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอเขาค้อและอำเภอหล่มสัก  มีแนวสันเขาย่า สันเขาใหญ่ สันเขาปกหล่น ในเขตอุทยานแห่งชาติเขาค้อ ห้วยน้ำโตน คลองซำ กึ่งกลางแม่น้ำป่าสัก แนวแปลงที่ดิน คลองห้วยน้ำเดื่อ สันเขาซำน้อย สันเขาโป่งหลุมบักง้อม และห้วยพรมน้ำใสในเขตอุทยานแห่งชาติตาดหมอก เป็นเส้นแบ่งเขต
* **ทิศตะวันออก** ติดต่อกับอำเภอคอนสาร  และอำเภอหนองบัวแดง (จังหวัดชัยภูมิ) มีสันเขาแปปันน้ำ สันเขาพระยาฝ่อ ในเขตอุทยานแห่งชาติตาดหมอกและเขตรักษาพันธุ์สัตว์ป่าตะเบาะ-ห้วยใหญ่ เป็นเส้นแบ่งเขต
* **ทิศใต้** ติดต่อกับอำเภอหนองไผ่   มีสันเขาซับยอดกอ สันเขาชะหมื่น แนวแปลงที่ดิน คลองปู่เจ้า กึ่งกลางแม่น้ำป่าสัก แนวแปลงที่ดิน สันเขาจันทร์ สันเขาหัวกลอย สันเขาไผ่ และสันเขาพระยาฝ่อ เป็นเส้นแบ่งเขต
* **ทิศตะวันตก** ติดต่อกับอำเภอชนแดน อำเภอวังโป่ง และอำเภอเนินมะปราง (จังหวัดพิษณุโลก) มีสันเขารัง สันเขาฟันฟืน สันเขาใหญ่ ในเขตห้ามสัตว์ป่าวังโป่ง-ชนแดน และเขตอุทานแห่งชาติเขาค้อ เป็นแนวแบ่งเขต

## การแบ่งการปกครอง
* วันที่ 14 มีนาคม 2479 จัดตั้งเทศบาลเมืองเพชรบูรณ์ ในพื้นที่บางส่วนของตำบลในเมือง
* วันที่ 17 ธันวาคม 2500 ตั้งตำบลตะเบาะ แยกจากตำบลนาป่า
* วันที่ 14 สิงหาคม 2505 โอนพื้นที่กิ่งอำเภอหนองไผ่ จากอำเภอวิเชียรบุรี ให้ขึ้นกับอำเภอเมืองเพชรบูรณ์
* วันที่ 3 มกราคม 2506 โอนพื้นที่ตำบลท่าแดง และตำบลนาเฉลียงให้ไปขึ้นกับกิ่งอำเภอหนองไผ่
* วันที่ 17 กรกฎาคม 2506 ยกฐานะกิ่งอำเภอหนองไผ่ อำเภอเมืองเพชรบูรณ์ เป็น **[[อำเภอหนองไผ่]]**
* วันที่ 7 กรกฎาคม 2507 จัดตั้งสุขาภิบาลวังชมภู ในพื้นที่บางส่วนของตำบลนายม
* วันที่ 30 ธันวาคม 2512 ได้ขยายเขตเทศบาลเมืองเพชรบูรณ์ ให้ครอบคลุมพื้นที่ทั้งหมดของตำบลในเมือง
* วันที่ 28 ธันวาคม 2514 โอนพื้นที่บางส่วนของตำบลสะเดียงในเขตเทศบาลเมืองเพชรบูรณ์ ให้ไปขึ้นกับตำบลในเมือง
* วันที่ 19 กันยายน 2515 ตั้งตำบลวังชมภู แยกจากตำบลนายม
* วันที่ 4 กันยายน 2516 ตั้งตำบลห้วยใหญ่ แยกจากตำบลบ้านโตก
* วันที่ 24 กันยายน 2517 ตั้งตำบลห้วยสะแก แยกจากตำบลนายม ตั้งตำบลน้ำร้อน แยกจากตำบลตะเบาะ
* วันที่ 16 สิงหาคม 2527 โอนพื้นที่หมู่ที่ 11,12 และ 14 ตำบลนางั่ว ให้ไปขึ้นกับตำบลทุ่งสมอ อำเภอหล่มสัก
* วันที่ 25 กันยายน 2527 ตั้งตำบลระวิง แยกจากตำบลห้วยสะแก
* วันที่ 8 มีนาคม 2531 จัดตั้งสุขาภิบาลท่าพลในท้องที่บางส่วนของตำบลท่าพล
* วันที่ 25 พฤษภาคม 2542 ยกฐานะสุขาภิบาลวังชมภู และสุขาภิบาลท่าพล เป็นเทศบาลตำบลวังชมภูและเทศบาลตำบลท่าพล ด้วยผลของกฎหมาย
* วันที่ 15 กรกฎาคม 2551 ยกฐานะองค์การบริหารส่วนตำบลนางั่ว เป็น เทศบาลตำบลนางั่ว

## การแบ่งเขตการปกครอง
### การปกครองส่วนภูมิภาค
อำเภอเมืองเพชรบูรณ์แบ่งพื้นที่การปกครองออกเป็น 17 ตำบล 221 หมู่บ้าน 1 เทศบาลเมือง ได้แก่

### การปกครองส่วนท้องถิ่น
ท้องที่อำเภอเมืองเพชรบูรณ์ประกอบด้วยองค์กรปกครองส่วนท้องถิ่น 19 แห่ง ได้แก่
* **[[เทศบาลเมืองเพชรบูรณ์]] ** ครอบคลุมพื้นที่ตำบลในเมืองทั้งตำบล
* **เทศบาลตำบลท่าพล** ครอบคลุมพื้นที่บางส่วนของตำบลท่าพล
* **เทศบาลตำบลวังชมภู** ครอบคลุมพื้นที่บางส่วนของตำบลวังชมภู
* **เทศบาลตำบลนางั่ว** ครอบคลุมพื้นที่ตำบลนางั่วทั้งตำบล
* **องค์การบริหารส่วนตำบลตะเบาะ** ครอบคลุมพื้นที่ตำบลตะเบาะทั้งตำบล
* **องค์การบริหารส่วนตำบลบ้านโตก** ครอบคลุมพื้นที่ตำบลบ้านโตกทั้งตำบล
* **องค์การบริหารส่วนตำบลสะเดียง** ครอบคลุมพื้นที่ตำบลสะเดียงทั้งตำบล
* **องค์การบริหารส่วนตำบลป่าเลา** ครอบคลุมพื้นที่ตำบลป่าเลาทั้งตำบล
* **องค์การบริหารส่วนตำบลท่าพล** ครอบคลุมพื้นที่ตำบลท่าพล (นอกเขตเทศบาลตำบลท่าพล)
* **องค์การบริหารส่วนตำบลดงมูลเหล็ก** ครอบคลุมพื้นที่ตำบลดงมูลเหล็กทั้งตำบล
* **องค์การบริหารส่วนตำบลบ้านโคก** ครอบคลุมพื้นที่ตำบลบ้านโคกทั้งตำบล
* **องค์การบริหารส่วนตำบลชอนไพร** ครอบคลุมพื้นที่ตำบลชอนไพรทั้งตำบล
* **องค์การบริหารส่วนตำบลนาป่า** ครอบคลุมพื้นที่ตำบลนาป่าทั้งตำบล
* **องค์การบริหารส่วนตำบลนายม** ครอบคลุมพื้นที่ตำบลนายมทั้งตำบล
* **องค์การบริหารส่วนตำบลวังชมภู** ครอบคลุมพื้นที่ตำบลวังชมภู (นอกเขตเทศบาลตำบลวังชมภู)
* **องค์การบริหารส่วนตำบลน้ำร้อน** ครอบคลุมพื้นที่ตำบลน้ำร้อนทั้งตำบล
* **องค์การบริหารส่วนตำบลห้วยสะแก** ครอบคลุมพื้นที่ตำบลห้วยสะแกทั้งตำบล
* **องค์การบริหารส่วนตำบลห้วยใหญ่** ครอบคลุมพื้นที่ตำบลห้วยใหญ่ทั้งตำบล
* **องค์การบริหารส่วนตำบลระวิง** ครอบคลุมพื้นที่ตำบลระวิงทั้งตำบล


เมือง